Държавен вестник, бр. 97, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  97
Чл. 12. (1) За определяне на магнитната 
деклинация и другите елементи на земното 
магнитно поле на магнитните станции от 
мрежата се извършват полеви измервания със 
специализирани немагнитни инструменти.
(2) Нивото на измерванията по ал. 1 се 
следи чрез контролни измервания в Нацио-
налната геомагнитна обсерватория „Пана-
гюрище“ на НИГГГ – БАН, преди започване 
и след завършване на полевите измервания.
Чл. 13. (1) Националната геомагнитна 
обсерватория „Панагюрище“ извършва перио-
дични измервания на магнитната деклинация 
и другите елементи на земното магнитно 
поле, както и непрекъсната регистрирация 
на вариации на елементите на земното маг-
нитно поле.
(2) Нивото на измерванията по ал. 1 се 
следи чрез сравнителни измервания между 
Националната геомагнитна обсерватория 
„Панагюрище“ и други световни еталонни 
геомагнитни обсерватории.
(3) Измерванията по ал. 1 се използват за 
определяне на годишния ход на елементите 
на земното магнитно поле и при обработката 
на полевите измервания.
Чл. 14. (1) Обработката на измерванията 
по чл. 12, ал. 1 се извършва съвместно от 
Военно-географската служба и Националния 
институт по геофизика, геодезия и география 
на Българската академия на науките.
(2) За обработката на измерванията се 
използват данните за вариациите на елемен-
тите на земното магнитно поле, регистрирани 
за същия период от време в Националната 
геомагнитна обсерватория „Панагюрище“.
(3) Резултатите от обработката по ал. 1 
се представят в единна епоха.
Чл. 15. Националната геомагнитна об-
серватория „Панагюрище“ предоставя на 
Военно-географската служба по заявка 
стойността на годишното изменение на 
магнитната деклинация.
Раздел III
Карта на магнитната деклинация на тери-
торията на Република България
Чл. 16. (1) Карта на магнитната декли-
нация се създава за цялата територия на 
страната периодично, през 10 години, по 
данните, получени по реда на чл. 10, т. 1, в 
единна епоха.
(2) В периода между две поредни изда-
ния на картата по ал. 1, част (части) от нея 
се актуализират с данните, получени по 
чл. 10, т. 2.
(3) При липса на данни по чл. 10 се до-
пуска осъвременяване на магнитната карта 
по резултатите от измерванията, извършени 
съгласно чл. 13, ал. 1.
Чл. 17. (1) Картата на магнитната де-
клинация за територията на Република 
България се създава, обновява и издава от 
Военно-географската служба в цифров и/
или аналогов вид.
(2) Картографската проекция, системата 
за разграфка и номенклатура на картните 
листове на картата на магнитната деклина-
цията са идентични с тези на Държавната 
топографска карта.
(3) Картата на магнитната деклинация се 
издава в мащаб 1:200 000 и по-дребен.
Раздел IV
Приемане на мрежата от магнитни станции 
и резултатите от определяне на магнитната 
деклинация и другите елементи на земното 
магнитно поле
Чл. 18. (1) Приемането на мрежата от 
магнитни станции, на резултатите от опреде-
лянето на магнитната деклинация и другите 
елементи на земното магнитно поле, както 
и на създадените карти, се извършват от 
комисия, определена със заповед на минис-
търа на отбраната.
(2) Въвеждането в употреба на ново из-
дание на карта на магнитната деклинация 
се извършва със заповед на министъра на 
отбраната.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Елементи на земното магнитно поле“ 
са: магнитната деклинация (D), магнитната 
инклинация (I) и тоталният вектор (F).
1.1. „Магнитна деклинация“ (D) е хори-
зонталният ъгъл, заключен между направ-
ленията на астрономическия и магнитния 
меридиан в дадена точка. 
1.2. „Магнитна инклинация“ (I) е вер-
тикалният ъгъл, заключен между хоризон-
талната равнина и тоталния вектор (F) в 
дадена точка.
2. „Карта на магнитната деклинация“ е 
картографският продукт, съдържащ данни 
за магнитната деклинация, изобразени чрез 
точки, линии, числови характеристики и 
надписи.
3. „Представителни магнитни станции“ 
са тези, с отдалечаването на които стойно-
стите на елементите на земното магнитно 
поле остават постоянни или с ниска степен 
на изменчивост. 
4. „Аномални райони“ са тези, в които 
смутеността на земното магнитно поле е 
такава, че на малки разстояния от станцията 
се наблюдават големи изменения в стойно-
стите на елементите на полето. 
5. „Вариации“ са измененията в стойно-
стите на елементите на земното магнитно 
поле, отчитащи динамичното му състояние. В 
зависимост от периода, за който се отчитат, 
те биват денонощни, годишни и вековни.